สวัสดีคุณค่ะ คือดิฉันประจำเดือนมาผิดปกติค่ะ คือมาทุกวันเกือบ 1 เดือนแล้วค่ะ ปกติทานยาคุม และช่วงที่ทานยาคุมก็มีประจำเดือนมาตลอดแต่มาไม่มากค่ะ มีอาการปวดท้องน้อยนิดๆ เพิ่งมาเป็นช่วงนี้ค่ะ ก่อนหน้านี่พอช่วงระยะยาคุมหมด 7 วันช่วงนี้ประจำเดือนจะมา แต่ก็มาบ้างไม่มาบ้าง มาน้อยตลอด หลังๆ 4-5 เดือนนี้มามากผิดปกติ มีริ่มเลือดออกมา และก็มาผิดปกติคราวนี้อย่างที่แจ้งไปข้างต้นคือมาทุกวันค่ะ ไม่ทราบว่าเป็นเพราะอะไรคะ โรคประจำตัวคือ เบาหวานความดันและไขมันค่ะ น้ำหนักตัว 100 กิโลค่ะ ขอบมากๆ ค่ะ
สวัสดีค่ะ เลือดออกจากช่องคลอดมากผิดปกติอาจมีสาเหตุได้จาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก ในกรณีนี้อาจปวดหน่วงท้องน้อยมาก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-น้ำหนักตัวที่มากหรือน้อยผิดปกติ-โรคประจำตัวเช่นโรคไทรอยด์ในกรณีนี้อาจเกิดได้จากหลายอย่าง การมีโรคประจำตัว และมีน้ำหนักตัวที่เกินนั้นอาจทำให้มีประจำเดือนมาผิดปกติได้ แนะนำปรึกษาสูตินรีแพทย์เพื่อหาสาเหตุที่เป็นไปได้ทางนรีเวชดังกล่าวไปด้วยการตรวจภายใน ตรวจปัสสาวะดูการตั้งครรภ์ และอัลตราซาวน์หน้าท้องการดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย หรือเลือดออกมากจนซีด เพลีย ควรรีบไปพบแพทย์ค่ะ